tomron87/hebrew-wikipedia-sentences-corpus huggingface dataset:
לקראת סוף שנת 1988, דמותו של ג'ייסון טוד - רובין השני - הפכה לא פופולרית בקרב הקוראים, ועורך DC דניס אוניל החליט להסירו מתפקיד עוזרו הצעיר של באטמן.
השאלה עלתה כיצד לעשות זאת, וחברת DC חיפשה דרך חדשה ליצור קשר עם קהל הקוראים.
נפתחו שני קווים חמים שבאמצעותם יוכלו הקוראים להצביע בעד או נגד מותו של ג'ייסון טוד.
אמצעי ההצבעה החל מיד עם פרסומה של החוברת בה טוד ואמו לכודים במחסן.
מעל לעשרת אלפים קולות נספרו, בהבדל מזערי של 72 קולות לטובת מותו של הנער.
נוסף על כך, באטמן החל להתנהג באופן אלים למדי מהרגיל כלפי נבלי-העל שלו, ואף הכה בפרצופו של סופרמן.
אף על פי שהג'וקר רצח עשרות אם לא מאות אנשים, רק עכשיו באטמן שוקל ברצינות מסיבות אישיות לחצות את הקו אותו היתווה לפי הקוד המוסרי שלו, ולהרוג את אויבו המושבע.
לפי דבריו, "מידת טירופו תמיד מנעה את הוצאתו להורג.
בסיפור שהתרחש מעט לאחר מכן, סופרמן מתעמת מול באטמן על כך שהשאיר את הג'וקר למות בהתרסקות המסוק בסוף "מוות במשפחה", אף על פי שבאטמן ציין בתגובה כי הייתה קיימת סבירות נמוכה שישרוד את הפיצוץ אם ינסה להציל את הג'וקר, וכי שניהם ימותו.
קשת הסיפור נוגעת במספר נושאים פוליטיים וחברתיים בני ימינו, כמו מלחמת האזרחים בלבנון, הסכסוך הישראלי-ערבי, הרעב באתיופיה, שחיתות שלטונית והטיפול במדינות נוכלים.
כאשר ברוס ויין מגיע ללבנון, הוא משתמש בדרכון צפון אירי מזויף, מחוז שנקשר לטרור בזמנו.
אף על פי שהעלילה שבה הג'וקר מחזיק ברשותו טיל גרעיני נחשבת בגדר פנטזיה, הרי שהברחת חומר גרעיני הפך לנושא רציני בשנים האחרונות.
הג'וקר מייחס את מצבו הפיננסי לכלכלת רייגן, והוא מאשים את נשיא ארצות הברית דאז רונלד רייגן בכך.
פועל יוצא, היו אלה השלטונות שהפשיטו אותו מכל הונו, עקב טבעו הנפשע.
הסיפור גם מביא התייחסויות ברורות לפרשת איראן–קונטראס, כולל מכירת טיל מונחה בידי הג'וקר לקיצוניים איראנים כשישראל היא המטרה.
רוחאללה ח'ומייני מופיע בקצרה כאשר ממנה את הג'וקר לשגריר האו"ם באיראן (מינוי אשר שוכתב מחדש בהמשך לאומת קווארק הבדיונית).
אולם, הדרך העיקרית שבה קשת הסיפור הציגה את מידת פרשנותה הבדיונית לקונפליקט במזרח התיכון היה בשימוש בשפות הפרסית והערבית כדי לתאר את שפת התושבים בלבנון ואיראן, בהתאמה.
באופן כללי, תיאור מצבו הרגשי של באטמן, נוסף לרצח של גיבור-על ידוע ואלמנט ההצבעה הטלפונית הפכו את "מוות במשפחה" לאבן דרך חשובה בתרבות הקומיקס האמריקני.
נכון ל-2014, "מוות במשפחה" נכלל במקום ה-20 ברשימת 25 הרומנים הגרפים הגדולים של באטמן, לפי IGN.
בנוסף, הוא זכה בפרס ה-Comics Buyer's Guide של שנת 1988 לסיפור הקומיקס הפופולרי ביותר.
אחריתו של ג'ייסון טוד ושובו
הסוגיה בדבר מותו של ג'ייסון טוד עלתה בכותרי באטמן השונים מאז קשת הסיפור "מוות במשפחה", והפכה לפרט חשוב בחייו של באטמן כמעט כמו מות הוריו.
הנושא מעצים את יריבותו של באטמן עם הג'וקר והופך אותה לאישית יותר.
במהלך קשת הסיפור באטמן: נפילתו של אביר, באטמן נחשף לגז הפחד של הדחליל, מה שגורם לו להזות את מותו של ג'ייסון.
אולם, במקום פחד הוא מגיב בזעם ומכה בפראות בג'וקר תוך שהוא קורא בשמו של ג'ייסון.
הוא מבקר תכופות את קברו של ג'ייסון ומעלה את עניין מותו בסירובו לקחת תחת חסותו שותפים צעירים חדשים כטים דרייק (הרובין השלישי ולאחר מכן רובין האדום), סטפני בראון (רובין הרביעית ולאחר מכן באטגירל השלישית), קסנדרה קיין (באטגירל השנייה) ודמיאן ויין (רובין האחרון).
שמו של ג'ייסון מונצח במערת העטלף ותלבושת הרובין שלו נשמרת מאחורי זכוכית, תחת הכיתוב "חייל טוב".
במהלך סיפור "באטמן: האש" נרמז כי טוד עדיין חי למעשה כשנער צעיר הדומה לו עומד מעל קברו המחולל.
אולם, בסופו של דבר באטמן מגלה שמדובר בפני חימר המתחזה אליו.
בקשת הסיפור "באטמן: מתחת לברדס", מתגלה שטוד הוא אכן זה שעימו באטמן נלחם, אך ג'ייסון החליף מקומות עם פני חימר בשיתוף פעולה עם נבלים כמו האש, איש החידות וטליה אל-גול.
בהמשך, טוד חושף את עצמו בפני באטמן כפורע החוק הרצחני הברדס האדום (אם כי באטמן היה מודע לכך שמדובר בשותפו לשעבר כל אותה עת מאז פגישתם בבית הקברות).
ג'ייסון טוד משתק את ארגון הפשע של המסיכה השחורה בגות'אם וכן חוטף ומענה את הג'וקר (כולל הכאתו במוט ברזל כשם שעשה לו).
מאז שובו, ג'ייסון טוד נקלע ללא הרף לעימותים עם באטמן ובני בריתו.
עלילת הסיפור עובדה באופן חלקי לסצנת הפתיחה של סרט האנימציה "באטמן: מתחת לברדס האדום" משנת 2010, וכן לסרטון אנימציה אינטראקטיבי באותו שם שיצא בשנת 2020, וגם בו יכל קהל הצופים לבחור את גורל הדמויות.
באטמן הוא סרט גיבורי-על אמריקאי משנת 2022 המבוסס על דמותו של באטמן מבית DC קומיקס ומשמש כאתחול מחודש לסרטי "באטמן".
את הסרט ביים וכתב הקולנוען מאט ריבס, ובו מככבים רוברט פטינסון בדמותו של ברוס ויין / באטמן, לצדם של זואי קרביץ, פול דנו, ג'פרי רייט, ג'ון טורטורו, פיטר סארסגארד, אנדי סירקיס וקולין פארל.
פיתוחו של הסרט החל כשאת הסרט נועד לביים ולכתוב בן אפלק, במקביל לגילום דמותו של באטמן.
עם זאת, בשנת 2017, נמסר על פרישתו של אפלק מהפקת הסרט, ואת מקומו כבמאי ותסריטאי תפס ריבס, שבחר לשכתב מחדש את העלילה על מנת להדגיש את הפן הבלשי שבדמותו של באטמן במידה רבה יותר משאר עיבודיו הקולנועיים הקודמים לדמותו של באטמן.
בינואר 2019, נמסר כי אפלק פרש מגילום דמותו של באטמן לחלוטין, וכי קשריו של הסרט ליקום הקולנועי של DC נותקו כליל.
במאי 2019, נמסר על ליהוקו של פטינסון, וצילומי הסרט התקיימו מינואר 2020 עד למרץ 2021 בבריטניה ובשיקגו.
הסרט עלה לאקרנים בלונדון ב-23 בפברואר 2022, בישראל ב-3 במרץ, ובארצות הברית ב-4 במרץ.
הסרט זכה לשבחים על ביצועיהם של השחקנים, סצנות הפעולה ועלילתו, וספג ביקורות על אורכו.
הסרט עתיד להשיק יקום חדש לסרטי "באטמן", במסגרתו שני סרטי המשך נמצאים בשלבי תכנון ושתי סדרות ספין אוף הנמצאות בפיתוח עבור שירות הזרמת המדיה "HBO Max".
הסרט היה מועמד לשלושה פרסים בטקס פרסי אוסקר ה-95, לרבות פרס האיפור ועיצוב השיער הטובים ביותר, הסאונד הטוב ביותר והאפקטים החזותיים הטובים ביותר.
עלילת הסרט נפתחת כשנתיים לאחר שברוס ויין – בן למשפחת ויין המיליארדרית שהוריו נרצחו לנגד עיניו בילדותו – החל לפעול תחת זהותו של באטמן ולהטיל פחד בלב הפושעים.
כשלצידו רק שני בעלי ברית מהימנים – אלפרד פניוורת' והשוטר סגן ג'יימס גורדון, שנאלץ לפעול לבדו ברשת של שוטרים ופוליטיקאים הפועלים מתוך מניעים מושחתים.
עד מהרה, באטמן מגלה כי הוא נאלץ להתעמת מול "איש החידות", רוצח סדרתי ששם לו למטרה את בני המעמד העליון של גות'אם סיטי, אותם הוא מענה בשורה של תכסיסים סדיסטיים, ומותיר אחריו שובל של רמזים, חידות וצפנים.
בליל כל הקדושים, ראש עיריית גות'אם סיטי, דון מיטשל ג'וניור, נרצח על ידי רוצח סדרתי המכנה את עצמו "איש החידות".
ברוס ויין, שלחם בפשע בגות'אם במשך כשנתיים תחת זהותו של באטמן, חוקר את זירת הפשע לצד משטרת גות'אם סיטי.
סגן ג'יימס גורדון מגלה שאיש החידות השאיר חידה לבאטמן, אך המפכ"ל, פיט סאבאג', נוזף בו על שאיפשר לבאטמן להיכנס לזירת הפשע ומאלץ אותו לעזוב.
זמן קצר לאחר מכן, איש החידות רוצח את סאבאג', משאיר חידה נוספת לבאטמן, ומתעד את הפשע בשידור חי באינטרנט.
באטמן וגורדון מגלים שאיש החידות השאיר דיסק און קי במכוניתו של מיטשל המכיל תמונות של מיטשל עם אישה בשם אניקה ב"טרקלין אייסברג", מועדון המופעל על ידי המאפיונר קרמיין פלקונה וסגנו, אוסוולד "הפינגווין" קובלפוט.
באטמן מתחקר את קובלפוט, שטוען שאינו יודע דבר, אך שם לב שסלינה קייל, שותפתה לדירה של אניקה, עובדת כמלצרית בטרקלין.
באטמן עוקב אחר סלינה לביתו של מיטשל, שם הם מגלים את הדרכון של אניקה בכספת.
עם הגילוי, באטמן הולך לדירתה של סלינה במטרה לחקור את אניקה, אך מגלה שהיא נעדרת, ותחת זאת שולח את סלינה בחזרה לטרקלין אייסברג לחפש תשובות.
באמצעות סלינה, באטמן מגלה שהתובע המחוזי של גות'אם, גיל קולסון, מקבל תשלומים מפלקונה.
איש החידות חוטף את קולסון, חוגר פצצת זמן על צווארו ושולח אותו להלווייתו של מיטשל.
באטמן וגורדון מסיקים כי ייתכן שהמודיע הוא הפינגווין ועוקבים אחריו אל עסקת סמים, שם מגלים שעסק הסמים של מרוני מעולם לא הסתיים וששוטרים רבים מעורבים בו.
תוכניתם לחקור את הפינגווין נקטעת כאשר סלינה מגיעה לגנוב את כספי הסמים שלו וחושפת אותם בשוגג.
כשהפינגווין נמלט, סלינה מגלה את גופתה של אניקה בתא מטען של מכונית.
באטמן לוכד את הפינגווין לאחר שרדף אחריו בבאטמוביל, אך מגלה שהוא לא היה המודיע.
באטמן וגורדון עוקבים אחר איש החידות לבית יתומים ישן ונטוש שמימנו הוריו של ברוס, תומאס ומרתה ויין, שם הם מגלים כי איש החידות הוא יתום שהשתכן בבית היתומים ונוטר מאז טינה לתומאס.
משרתו ובן-בריתו הקרוב של ברוס, אלפרד פניוורת', פותח מעטפת נפץ ששלח איש החידות בשביל ברוס ומאושפז בבית חולים.
לאחר מכן, איש החידות מדליף ראיות הטוענות שתומאס, שהתמודד לראשות העיר כשנרצח, שכר את פלקונה להרוג עיתונאי שאיים לחשוף את עובדת היותה של מרתה חולת נפש.
ברוס ההמום מתעמת עם אלפרד, שמאשר לו שתומאס אכן ביקש מפלקונה להפחיד את העיתונאי, אך החליט להסגיר אותו למשטרה לאחר שנודע לו על הרצח; וברוס משער שפלקונה התנקש בתומאס ומרתה במטרה למנוע זאת.
במפגש ביניהם, סלינה חושפת בפני באטמן שפלקונה הוא אביה הביולוגי, שאינו מודע לכך למרות חשדותיו.
סלינה מגלה כי אניקה נחנקה למוות על ידי פלקונה לאחר שמיטשל חשף בפניה כי פלקונה הוא המודיע, ומחליטה להרוג אותו.
באטמן וגורדון מגיעים לטרקלין אייסברג בזמן כדי לעצור אותה ולהביא למעצרו של פלקונה, אך איש החידות מתנקש בו באמצעות רובה צלפים.
איש החידות נחשף כמדען זיהוי פלילי צעיר בשם אדוורד נשטון ונכלא במוסד הפסיכיאטרי ארקהם.
בארקהם, נשטון חושף בפני באטמן שהוא קינא באהדה שקיבל ברוס לאחר רצח הוריו בזמן שממנו התעלמו, ומביע את רצונו לחבור אליו במלחמתו בשחיתות.
באטמן מגלה שנשטון הטמין פצצות לצד שובר הגלים של גות'אם שיביאו להצפה המונית של העיר, ושהוא טיפח קהילה אינטרנטית של חסידים שמתכננים לרצוח את ראש העיר הנבחרת, בלה ריאל, בכאוס שייווצר.
באטמן לא מצליח לעצור את הפצצות בזמן, אך הוא מביס את חסידיו של נשטון בעזרתה של סלינה ומסייע לאזרחים הלכודים בשיטפון להגיע למקום מבטחים.
הוא נשבע לסייע במאמצי ההתאוששות ונשבע להיות סמל של תקווה עבור גות'אם.
סלינה מחליטה לעזוב את העיר, באמונה שהיא בלתי-ניתנת להצלה, בזמן שבארקהם נשטון מתיידד עם אסיר אחר.
רוברט פטינסון – ברוס ויין / באטמן, מיליארדר מתבודד שמגן על גות'אם סיטי תחת זהותו של באטמן.
בסרט זה, דמותו של באטמן מתוארת בסביבות שנות ה-30 לחייו וכלוחם פשע שאינו מנוסה דיו, שכן ריבס היה מעוניין לחקור את הדמות לפני שאישיותו התגבשה באופן מלא.
ריבס ופטינסון תיארו את באטמן כאדם סהרורי שאינו יכול להבדיל בין זהותו כבאטמן לבין זהותו הציבורית "הרוקסטארית" והמתבודדת כוויין.
על גילום דמותו של באטמן, פטינסון אמר שהסרט יטיל ספק בטבעם של מעשי הגבורה שלו, שכן בסרט זה באטמן פגום יותר מגיבורי-על מסורתיים ואינו מסוגל לשלוט בזעמו אותו הוא מבקש להקל באמצעות עשיית הצדק בדרכו שלו.
את דמותו של ויין בצעירותו מגלם אוסקר נובאק.
זואי קרביץ – סלינה קייל / קאטוומן, מלצרית במועדון הלילה "טרקלין אייסברג" ופורצת בעלת מיומנויות חתוליות שפוגשת את באטמן במהלך חיפוש אחר שותפתה לדירה הנעדרת.
על גילום דמותה של קייל, קרביץ אמרה שקייל הופכת במהלך הסרט לפאם פאטאל, ומגלה מי היא, מעבר לניסיונותיה לשרוד.
קרביץ תיארה את דמותה של קייל כדמות מסתורית עם מניעים מעורפלים, שמייצגת ניגוד נשי לגבריותו של באטמן, והעירה שהזוג הם "שותפים לפשע", הנמשכים אחד לשנייה בעקבות רצונם להילחם למען בני המעמד התחתון.
במהלך תהליך פיתוח הדמות, קרביץ בחרה להתמקד יותר באישיותה של קייל מאשר בזהותה כקאטוומן, מכיוון לא רצתה להסיח את תשומת לבם של הצופים מהמסע המנטלי שהדמות עוברת.
בדומה לדמותה בקומיקס, אף דמותה של קייל היא ביסקסואלית.
פול דנו – אדוארד נשטון / איש החידות, רוצח סדרתי ששם לו למטרה את בני המעמד העליון של גות'אם סיטי, ואף משדר בשידור חי את פשעיו.
איש החידות מבקש "לחשוף את האמת" לגבי גות'אם סיטי, ונוהג להתגרות בבאטמן (שאת זהותו הוא הסיק בעצמו) וברשויות אכיפת החוק באמצעות חידות ורמזים.
ריבס השווה את איש החידות לרוצח הזודיאק, והעיר שלתחושתו הזודיאק הוא איש החידות "האמיתי" בשל יכולתו לשטות בתקשורת ובציבור באמצעות צפנים וחידות.
דנו הוסיף וציין כי ההשראה מדמותו של הזודיאק איזנה את הריאלסטיות של הדמות לצד התיאטרליות שלה מחוברות הקומיקס.
את דמותו של נשטון בצעירותו מגלם ג'וזף ווקר.
ג'פרי רייט – ג'יימס גורדון, בן בריתו של באטמן במשטרת גות'אם סיטי.
בדומה לטרילוגיית "האביר האפל" של כריסטופר נולאן, גם בסרט זה גורדון מתחיל את דרכו בשרשרת הפיקוד המשטרתית בתור סגן, מה שיאפשר לשני הסרטים הבאים, אם יופקו, להציג את קידומו לניצב.
רייט תיאר את גורדון כאדם ש"קשור לגות'אם סיטי, למשטרת גות'אם סיטי, לבאטמן, לצדק ולשחיתות".
ג'ון טורטורו – קרמיין פלקונה, אחד מראשי משפחות הפשע החזקות ביותר בגות'אם סיטי.
פיטר סארסגארד – גיל קולסון, התובע המחוזי של גות'אם סיטי, אשר משמש ככלי משחק בידיו של איש החידות במהלך נגד באטמן.
אנדי סירקיס – אלפרד פניוורת', משרתו ואיש סודו של באטמן המשמש לו כדמות אב.
פטינסון תיאר את פניוורת' כאיש סודו היחיד של ויין, על אף שהוא מחזיק בדעה שאדונו השתגע לחלוטין.
קולין פארל – אוסוולד "אוז" קובלפוט / הפינגווין, מאפיונר בעל מראה כבד דמוי-פינגווין, שעושה את דרכו במעלה עולם הפשע של גות'אם סיטי.
לדבריו של ריבס, הסרט מתרחש בתקופה בה קובלפוט עדיין לא משמש כשליט הפשע הראשי בגות'אם ועודנו סולד מהכינוי "הפינגווין", שדבק בו בשל מראהו החיצוני.
פארל התעתד להעלות במשקלו עבור התפקיד, אך נסוג מן ההחלטה כאשר נוצרה עבורו חליפת שומן מיוחדת.
ריבס הסביר כי בסרט זה קובלפוט הוא מאפיונר בינוני וקצת ראוותני, אך הצופים יכולים לראות שהוא שואף ליותר ושהמעיטו בערכו.
בנוסף, ג'יימי לוסון מגלמת את דמותה של בלה ריאל, פוליטיקאית המועמדת לראשות העיר גות'אם סיטי; מגלם את דמותו של המפכ"ל פיט סאבאג', רופרט פנרי-ג'ונס מגלם את דמותו של ראש העיר דון מיטשל ג'וניור, וקון או'ניל מגלם את דמותו של מפקד המשטרה מקנזי בוק.
בסצנת הסיום של הסרט מופיע בארי קיוגאן בתפקיד הג'וקר, פושע מטורף אך גאון בעל חוש הומור סדיסטי.
באוגוסט 2013, נמסר על ליהוקו של בן אפלק לדמותו של ברוס ויין / באטמן עבור סרטי היקום הקולנועי של DC.
במסגרת ליהוקו לדמות, אפלק הופיע לראשונה במהלך הסרט "באטמן נגד סופרמן: שחר הצדק", לפני שהופיע שוב ב"יחידת המתאבדים" וב"ליגת הצדק".
באוקטובר 2014, אולפני האחים וורנר חשפו את תוכניותיהם להפיק סרט עצמאי של באטמן בכיכובו של אפלק, וביולי 2015, נמסר כי אפלק נמצא במשא ומתן לביים וכתיבת התסריט יחד עם ג'ף ג'ונס.
על פי הדיווחים, הפקת הסרט התעתדה להתחיל לאחר סיום עבודתו של אפלק על הסרט "חי את הלילה".
צלם הקולנוע רוברט ריצ'רדסון, שהצטרף בשלב מוקדם לפיתוח הסרט, אישר שהתסריט מתרחש בעיקר במוסד חולי הנפש "ארקהאם".
על פי הדיווח, התסריט עסק בדמותו של סלייד וילסון / דת'סטרוק, בעודו מתזמר פריצה ב"ארקהאם" במטרה להתיש את באטמן ולהפוך אותו לפגיע, כשבשיא העלילה השניים נלחמים ברחובות גות'אם.
נמסר בנוסף כי על פי התסריט, דמותה של באטגירל עתידה להופיע ולסייע לבאטמן במאבקו נגד דת'סטרוק.
ג'ונס חשף כי הסרט יעסוק גם במותו של רובין, עליו נרמז ב"באטמן נגד סופרמן".
מנכ"ל "האחים וורנר", קווין צוג'יהארה, אישר בכנס הסינמקון שהתקיים באפריל 2016 כי אפלק יהיה אמון על בימוי הסרט.
במאי 2016, אושר כי ג'רמי איירונס ישוב לגלם את דמות של אלפרד פניוורת', ובאוגוסט 2016, נמסר על ליהוקו של ג'ו מנגנלו לדמותו של דת'סטרוק.
בנוסף, נמסר כי ג'ארד לטו מעוניין לשוב לגלם את דמותו של הג'וקר.
מנגנלו הסביר שדת'סטרוק מאמין שבאטמן אחראי למותו של בנו ותיאר אותו כמי שמפרק באופן שיטתי את חייו של באטמן והורג את הקרובים אליו כמו "נבל מסרט אימה".
מנגנלו אף השווה בין עלילת הסרט לעלילת "המשחק", שעלה לאקרנים בשנת 1997. סניידר נהנה מהתסריט ואף צילם סצנה שאחרי הכתוביות עבור "ליגת הצדק" – בהשתתפותו של לקס לות'ר (ג'סי אייזנברג), שחושף את זהותו הסודית של באטמן לדת'סטרוק – על מנת לסייע בבניית היסודות עבור הסרט.
באוקטובר 2016, חשף אפלק כי שם הסרט הוא "The Batman", ובדצמבר הצהיר כי צילומי הסרט עתידים להתחיל באמצע שנת 2017 ובהתאם לכך הסרט התעתד לעלות לאקרנים בשנת 2018. באותו חודש, נמסר על דחיית הפקתו של סרט המשך ל"ליגת הצדק" על מנת לאפשר את הפקת הסרט.
בינואר 2017, נמסר כי התסריטאי כריס טריו הגיש שכתוב של התסריט.
בהדרגה, אפלק החל להסתייג מבימוי הסרט, ובינואר 2017 הכריז על פרישתו מתפקידו כבמאי, אך מנגד על כוונתו להישאר בהפקת הסרט.
בתחילה, אפלק מסר כי הוא פרש מבימוי הסרט במטרה להתמקד יותר בצורך לגלם את דמותו של באטמן, אך עד מהרה הצהיר שהוא לא הצליח לכתוב את התסריט בהתאם לרצונו ושהגיע הזמן שמישהו אחר "יתנסה בזה".
מאוחר יותר, הוסיף אפלק כי לתחושתו על הסרט להיות מבוים על ידי מישהו שבאמת ישמח לביים אותו.
לאחר פרישתו של אפלק מבימוי הסרט, "האחים וורנר" שקלו לשכור לתפקיד את מאט ריבס, מאט רוס, רידלי סקוט, גאווין אוקונור, ג'ורג' מילר, דני וילנב או פידה אלווארז.
ריבס, מעריץ ותיק של "באטמן", עבר במהירות לראש הרשימה הקצרה והחל במשא ומתן על בימוי הסרט לאחר שנפגש עם בכירים ב"האחים וורנר" ב-10 בפברואר 2017. ב-23 בפברואר 2017, נמסר רשמית כי ריבס יהיה אמון על בימוי הסרט בנוסף, נמסר כי ריבס יהיה אמון על הפקת הסרט לצדו של דילן קלארק.
במרץ 2017, נמסר כי ריבס החל לעבוד על התסריט.
באוגוסט 2018, נמסר כי אפלק נמצא בתהליך שיקום וגמילה בעקבות שימוש לרעה באלכוהול, וכתוצאה מכך, כי הסבירות שיככב בסרט פוחתת.
בפאנל "איגוד מבקרי הטלוויזיה" שנערך באוגוסט 2018, חשף ריבס כי כתיבת התסריט נמצאת לקראת סיומה, בתקווה כי הכתיבה תסתיים תוך מספר שבועות, והצהיר על כוונתו להתחיל את הפקת הסרט במהלך שנת 2019. בספטמבר 2018, ריבס הגיש את הטיוטה הראשונה שלו ל"האחים וורנר".
בכתיבת התסריט השתתפו גם התסריטאים מטסון טומלין ופיטר קרייג, אם כי רק ריבס וקרייג קיבלו קרדיט.
בינואר 2019, נמסר כי הסרט יעלה לאקרנים ב-25 ביוני 2021, ואושר רשמית על ידי אפלק כי הוא לא ישוב לגלם את דמותו של באטמן.
אפלק הסביר כי התפטרותו נובעת בעקבות שילוב של מספר גורמים, בהם גירושיו מג'ניפר גארנר, ההפקה הבעייתית של "ליגת הצדק", חוסר הנאתו מהתפקיד באותו שלב ובעיות האלכוהוליזם שלו.
כסיבה נוספת להתפטרותו, אפלק שיתף כי הוא הראה גרסה של התסריט לידידו, שאמר לו: "אני חושב שהתסריט טוב.
אני גם חושב שתשתה את עצמך למוות אם תעבור את מה שעברת הרגע [ב"ליגת הצדק"] שוב."
כאשר ריבס החליט להתמקד בדמותו של באטמן בשלב מוקדם יותר בקריירה שלו כפורע חוק וכמגן העיר, הוא החל לכתוב תסריט חדש מאפס.
ריבס בחר לפתוח את העלילה במהלך שנתו השנייה של באטמן במקום לספר מחדש את סיפור המקור של הדמות, שכן הוא רצה שהטייק שלו יהיה שונה מסרטי "באטמן" הקודמים.
ריבס היה גם מעוניין להתמקד בפן הבלשי של באטמן, והצהיר שתסריטו יהיה שילוב של גרסה בלשית וסרט נאו נואר של באטמן, המדגיש את הפן הרגשי והפסיכולוגי של הדמות.
ריבס תיאר את הסרט כשילוב של סוגת המסתורין, פעולה ומותחן פסיכולוגי, שלדעתו יותר קרוב לחוברות הקומיקס מאשר עיבודים קודמים.
ריבס אף ציין כי לתחושתו גישה זו הופכת את הסרט לסרט הבאטמן המפחיד ביותר.
אף נמסר כי עלילת הסרט תשלב בתוכה את סיפורי המקור של חברים שונים בגלריית הנבלים של באטמן, בהם איש החידות, קאטוומן והפינגווין.
ריבס רצה לחקור כיצד עולמו של באטמן יכול להתקיים בעולם האמיתי, ובחר להשתמש בדמותו של איש החידות בתור האנטגוניסט הראשי לאחר שראה הקבלות בין הדמות לבין רוצח הזודיאק.
ריבס אף היה מעוניין לחרוג מהתיאור המסורתי של ברוס ויין כפלייבוי ואיש-חברה; מכיוון שהאזין לשיר של נירוונה, "Something in the Way", כשכתב את המערכה הראשונה, הוא החליט לבסס את דמותו של ויין על סולן נירוונה המתבודד, קורט קוביין.
ביסוס זה כלל השראה מהסרט "הימים האחרונים", שמציג גרסה בדיונית של קוביין שחי ב"אחוזה מתכלה".
ריבס קרא שוב את חוברות הקומיקס האהובות עליו שנכתבו על הדמות, אך לא ביסס את הסרט על קשת עלילה ספציפי.
מבין קשתות הקומיקס שהיוו השראה לסרט נכללים הקומיקסים "שנה ראשונה" (1987) מאת פרנק מילר ודייוויד מזוצ'לי, "ליל כל הקדושים הארוך" (1996–97) מאת ג'ף לוב וטים סייל, "אגו" (2000) מאת דרווין קוק ו"שנת אפס" (2013–14) מאת סקוט סניידר וגרג קפולו.
עבור כתיבת התסריט, ריבס שאב השפעה במיוחד מחקר הפסיכולוגיה של באטמן ב"אגו", וביקש להפוך את באטמן לדמות שניתן להזדהות איתה, תוך מתן כבוד למה שקוראי הקומיקסים אוהבים בו.
השראה נוספת הגיעה מהסרטים "הקשר הצרפתי" (1971), "צ'יינהטאון" (1974), "נהג מונית" (1976), ויצירותיו של אלפרד היצ'קוק.
בתחילה, ריבס התעתד שגרסתו לסרט תתרחש ביקום הקולנועי של DC.
עם זאת, הוא הצהיר שהסרט יתחבר ליקום רחב יותר, אבל יהיה סיפור עצמאי שלא משרת אחרים, בסופו של דבר, הוחלט שחיבור הסרט ליקום הקולנועי יסיח את דעתו מקשת העלילה של הדמויות, וביקש מאפלק ומ"האחים וורנר" את החופש היצירתי להפיק את הסרט בנפרד מהיקום הקולנועי.
ריבס הסביר שברצונו ליצור גרסה של "באטמן" עם "היבט אישי אליו", וציין לתחושתו, על מנת לעשות כן, היה צורך לנתק את הסרט מאלמנטים אחרים של היקום הקולנועי.
אולפני "האחים וורנר", שהחלו במקביל לעבוד על שילוב הרב-יקום בסרטי היקום הקולנעי העתידיים שלהם, אפשרו לריבס לקחת את החופש היצירתי שלו; ככזה, עלילת הסרט מתרחשת ביקום נפרד המכונה "ארץ-2".
במאי 2019, נמסר כי רוברט פטינסון, ניקולס הולט, ארמי האמר ואהרון טיילור-ג'ונסון נמצאים ברשימה הקצרה להחלפת אפלק בגילום דמותו של באטמן, וכי המוביל בליהוק לתפקיד הוא פטינסון.
ריבס החל לשקול את ליהוקו של פטינסון לתפקיד לאחר שראה את הופעתו בסרט "גוד טיים", אך לא היה בטוח שהלה יהיה מעוניין להצטרף להפקת הסרט.
פטינסון נמנע מסרטי זיכיון גדולים מאז עבודתו על , מכיוון שמצא את התפקידים הללו משעממים והיה מעוניין להימנע מפפראצי.
משמעות הדבר היא שהוא לא הופיע באף אחד מסרטי גיבורי-העל אולפני מארוול המתחרים, מה שהפך אותו לנחשק עבור אולפני האחים וורנר.
מנגד, הולט הופיע בסרטי "אקס-מן", שהיו מבוססים על מארוול קומיקס, אך התקיימו בנפרד מהיקום הקולנועי של מארוול והולט עצמו לא היה ניתן לזיהוי תחת הפרוטזות והאיפור.
ריבס בילה שעות בסקירת סרטיהם הקודמים של פטינסון והולט לפני שנפגש איתם באפריל.
ב-20 במאי 2019, נמסר כי השניים הם המתמודדים היחידים על התפקיד, וכי הם טסו לברבנק, קליפורניה, על מנת לעבור מבחן מסך.
פטינסון לבש את חליפת העטלף של ואל קילמר מהסרט "באטמן לנצח" במהלך המבחן שלו, מה שהפך את האודישן למאתגר עבורו.
ריבס, שהיו לו דרישות ספציפיות לתפקיד, בחר לבסוף בפטינסון, ונמסר רשמית על ליהוקו ב-31 במאי 2019, וכי על תפקיד זה הוא יזכה לשכר של 3 מיליון דולר.
פטינסון מצא את דמותו של באטמן מרתקת במשך זמן רב, והוא הסכים לגלם את הדמות בשל אפיונו הריאלסטי וחוסר כוחות-העל שלו.
לפטינסון היו גם רעיונות משלו כיצד להביא למסך תיאור ייחודי של הקשר בין פעילויותיו ההירואיות של באטמן לזהותו כוויין בהשוואה לעיבודים קולנועיים קודמים.
ליהוקו של פטינסון זכה לתגובה שלילית מפלח נכבד של מעריצי "באטמן", ואף נפתחה עצומה הקוראת לביטול ליהוקו לתפקיד.
פטינסון הצהיר כי לדעתו התגובה הייתה פחות מזעזעת ממה שציפה לה.
כריסטיאן בייל, שגילם את דמותו של באטמן בטרילוגיית "האביר האפל" (2005–2012), תמך בליהוקו של פטינסון לתפקיד, ועודד אותו "להפוך את [התפקיד] לשלו" ולהתעלם מהביקורות.
בייל השווה את תגובת המעריצים לתגובת הנגד שחווה הית' לדג'ר כאשר לוהק לגילום דמותו של הג'וקר ב"האביר האפל".
במטרה להתכונן לתפקיד, פטינסון למד את ההיסטוריה של באטמן, והחל לקרוא חוברות קומיקס החל מתור הזהב ועד לטייק של טום קינג על דמותו של באטמן, שפורסמה בשנים 2016–2019. בנוסף, פטינסון התאמן בג'יו ג'יטסו ברזילאי, מתוך רצונו לעבור שינוי פיזי עבור התפקיד.
בנוסף, פטינסון קיבל עצות מבמאי טרילוגיית "האביר האפל", כריסטופר נולאן, בזמן שעבד איתו על הסרט "טנט".
בספטמבר 2019, נמסר על כניסתם של ג'פרי רייט למשא ומתן על גילום דמותו של ג'יימס גורדון, ושל ג'ונה היל לגילום דמותו של איש החידות או של הפינגווין.
באוקטובר, נמסר רשמית על ליהוקו של רייט, והוא השחקן כהה-העור הראשון שמגלם את גורדון; בריאיון, רייט ציין שליהוקו לתפקיד משקף את רבגניותה של אמריקה מאז הופעתו של באטמן בחוברות הקומיקס בשנת 1939, והעיר שאף אחת מתכונותיו של גורדון אינה "דורשת שהוא יהיה לבן".
כהכנה לתפקיד, קרא רייט את "ליל כל הקדושים הארוך".
בהמשך החודש, נמסר כי היל עזב את המשא ומתן על השתתפות בסרט.
לפי "וראייטי", היל היה מעוניין להרוויח 10 מיליון דולר – יותר מהסכום שפטינסון ירוויח – בעוד ש"הוליווד ריפורטר" דיווח כי נתגלעה מחלוקת בין "האחים וורנר" להיל על הדמות אותה הוא יגלם.
לאחר עזיבתו של היל, נמסר כי פול דנו לוהק לדמותו של איש החידות.
בנוסף, נמסר כי זואי קרביץ לוהקה לדמותה של קאטוומן בעקבות מבחן מסך עם פטינסון; קרביץ דיבבה בעבר את דמותה בסרט "לגו באטמן".
ריבס שקל ללהק את קרביץ בשלב מוקדם בפיתוח הסרט, ובחר בה על פני שחקניות כמו אנה דה ארמס, אלה בלינסקה, איזה גונזלס, זאזי ביטס ואליסיה ויקנדר.
קרביץ ציינה כי לתחושתה, כנותה מול ריבס מילאה תפקיד גדול בבחירתה לתפקיד, והסבירה שהיא רוצה שריבס ידע כיצד לעבוד מולה.
קרביץ לקחה חלק פעיל בפיתוח את דמותה של קאטוומן, והחל להתאמן עם המדריך דייוויד היגינס חודשיים לפני צילומי הסרט.
קרביץ גם בחנה צילומים של חתולים ואריות שנלחמים במטרה לפתח את תנועותיה תוך כדי תרגול עם רכז הפעלולים רוב אלונזו.
בנוסף, קרביץ שאבה השראה מ"שנה ראשונה" ומדמותה של קאטוומן בגילומה של מישל פייפר בסרט "באטמן חוזר".
בנובמבר, נמסר על ליהוקם של אנדי סירקיס, קולין פארל וג'ון טורטורו לדמויותיהם של אלפרד פניוורת', הפינגווין וקרמיין פלקונה, בהתאמה.
עבור פיתוח דמותו, פארל שאב השראה מדמותו של פרדו קורליאונה מהסרט "הסנדק" ועבד עם מאמנת הדיאלקט ג'סיקה דרייק כדי לפתח את קולו של הפינגווין.
בהמשך נמסר על ליהוקם של ג'יימי לוסון לדמותה של פוליטיקאית המתמודדת על ראשות העיר ושל פיטר סארסגארד.
במהלך הצילומים, נודע על ליהוקם של גיל פרז-אייברהם, התאומים צ'ארלי ומקס קארבר, ורופרט פנרי-ג'ונס, בעוד שנודע על ליהוקו של קון או'ניל לסרט רק לאחר סיום הצילומים.
צוות העיצוב החל לעבוד על העיצובים עבור מערת העטלף, חליפתו של באטמן והבאטמוביל עוד לפני סיום התסריט, מכיוון שלריבס היה חזון ברור כיצד ייראה עולמו של באטמן ורצה ששלושת האלמנטים הללו ישקפו זה את זה.
עבור הבאטמוביל, ריבס ראה בחזונו עיצוב רכב ריאלסטי ומקורקע שעוצב בעבודת יד, ובהתאם לכך המעצב אש ת'ורפ יצר את עיצוב הרכב כך שיהיה לו מנוע דמוי-עטלף.
לשם כך, ריבס שאב השראה מרומן האימה של סטיבן קינג, "כריסטין", שיצא לאור בשנת 1983 ועוסק במכונית בעלת כוחות על-טבעיים.
על פיקוח עיצוב התלבושות הייתה אמונה ג'קלין דוראן, וחליפתו של פטינסון עוצבה על ידי גלין דילון במשך שנה.
ריבס רצה שהחליפה תהיה פרקטית ובמראה תהיה תחושה כאילו באטמן יצר אותה בעצמו.
פטינסון מילא תפקיד גדול בשלבי עיצוב החליפה, שכן היה חשוב שיוכל לנוע ולהילחם בה.
במהלך עיצוב החליפה, בייל ייעץ לפטינסון.
בסרט חליפת העטלף היא גם שריון גוף המסוגל לבלום ירי ישיר של אקדחים, תת-מקלעים ואף רובים.
באטמן מצויד ברובה חבלים וסמל העטלף על החזה שלו הוא גם סכין.
בנוסף באטמן מרכיב גם עדשות מגע המקליטות את כל מה שהוא רואה ובעלות יכולת זיהוי פנים.
עבור גילום דמותו של הפינגווין, פארל עטה פרוטזות וחליפת שומן שנוצרה על ידי אמן האיפור מייק מרינו.
פארל בחר ללבוש חליפת שומן על פני עלייה במשקל מכיוון שסבל מבעיות בריאותיות כאשר עשה זאת עבור מיני-הסדרה "The North Water".
פארל תואר כ"בלתי ניתן לזיהוי" תחת האיפור, עד כדי כך שרייט ופנרי-ג'ונס לא זיהו אותו על הסט.
תלבושתו של איש החידות התבססה על סקיצות של רוצח הזודיאק, ודנו כיסה את עצמו בניילון פלסטיק מכיוון שהרגיש שאיש החידות ינקוט באמצעי זהירות קיצוניים על מנת להימנע מהשארת DNA בזירות פשע.
במהלך הצילומים, דנו החל להיות מודאג מהשפעת התלבושת עליו מאחר שראשו "פעם מחום...
ונדחס מהזיעה והחום ומחוסר החמצן." תלבושתה של קאטוומן תוכננה כך שתהווה אב-טיפוס למה שיהפוך לתלבושתה המקורית, תוך מתן תחושה "פרקטית ככל האפשר".
צילומי הסרט החלו בינואר 2020 בלונדון, ועליהם היה אמון הצלם גרג פרייזר; שעבד בעבר עם ריבס.
סצנות בית הקברות צולמו בנקרופוליס גלאזגו שבסקוטלנד באמצע פברואר, לפני שהצילומים עברו לליברפול במרץ.
בניגוד לאולפני קולנוע אחרים, אולפני האחים וורנר לא היו מעוניינים להשבית את הצילומים חרף פרוץ מגפת הקורונה, אך נאלצו לעשות זאת בסופו של דבר ב-14 במרץ 2020, תוך הצהרה שההפסקה תימשך רק לשבועיים.
עם זאת, ב-25 במרץ, הודיע ריבס כי הצילומים הושבתו לפרק זמן לא מוגדר.
בעקבות ההשבתה, הוערך כי הצילומים יתחדשו רק באמצע מאי, ובעקבות כך עלייתו של הסרט לאקרנים תידחה; בהמשך אכן נמסר כי תאריך עליית הסרט לאקרנים נדחתה ל-1 באוקטובר 2021. באפריל 2020, מאמן הדיאלקט של ההפקה, אנדרו ג'ק, מת כתוצאה מהמגפה.
ריבס אמר שכרבע מצילומי הסרט הושלמו לפני ההשבתה, וכי הוא החל לעבור על החומר המצולם על מנת לעזור לתכנן את המשך הצילומים בפרודוקטיביות.
עוד נמסר כי אין בכוונתו של ריבס לשכתב את התסריט, אך כי הוא ניצל את הזמן במטרה לחקור שוב את הטון של הסרט.
ב-12 במאי 2020, ממשלת בריטניה אישרה להפקות סרטים בעלות תקציב גבוה לחדש את צילומיהם בהתאם לאמצעי בטיחות למניעת הידבקות במגפה שנאכפו על הסטים.
חודש לאחר מכן, הפקת הסרט קיבלה אישור לחדש את צילומי הסרט ביולי 2020 לכל המוקדם.
באוגוסט 2020, נמסר כי הצילומים עתידים להתחדש בתחילת ספטמבר באולפני האחים וורנר, ליבסדן שבהרטפורדשייר, אנגליה.
ב-3 בספטמבר, נמסר על חידוש הצילומים, שהושבתו שוב לאחר שפטינסון נמצא חיובי לקורונה.
לאחר מכן, צוות הצילום נכנס להסגר של שבועיים, בעוד שבניית הסטים והאביזרים נמשכה.
הצילומים התחדשו שוב ב-17 בספטמבר, לאחר שפטינסון קיבל אישור לחזור לסט.
בשלב זה, היו לסרט כשלושה חודשי צילומים נוספים שהתעתדו להסתיים עד סוף שנת 2020. צילומי הסרט הוגבלו לאנגליה, ואנשי הצוות נדרשו לגור קרוב לאזור הצילומים ולא לעזוב עד לסיומם.
בתחילת אוקטובר 2020, נמסר על דחיית עליית הסרט לאקרנים ל-4 במרץ 2022, עקב העיכובים בצילומים.
צילומי סצנת הלוויה התרחשו באולם סנט ג'ורג' שבליברפול, ששימש כסט עבור בית העירייה של גות'אם סיטי.
בנוסף, צילומים נוספים התקיימו בבית הקברות אנפילד, בקתדרלת ליברפול ובבניין ליבר המלכותי שבליברפול.
בנוסף, חברת "Industrial Light & Magic" סיפקה להפקת הסרט את טכנולוגיית הייצור הווירטואלי "StageCraft" שחברת "פרייזר" עזרה לפתח עבור צילומי הסדרה "המנדלוריאן", כולל קיר של לוחות LED שאפשרו להציג רקע של אפקטים חזותיים בזמן אמת.
צילומי החוץ וסצנות הפעלולים צולמו ברחוב לה-סאל שבשיקגו, ארצות הברית, באמצע אוקטובר.
בשלהי אוקטובר, חשף פארל שהוא יצלם את שאר הסצנות שלו "לסירוגין" עד לפברואר 2021. צילומי הסרט תמו ב-13 במרץ 2021, וצילומי השלמה נוספים התקיימו במאי 2021. בגלאזגו וביורק.
באוקטובר 2021, נמסר כי אומן האפקטים הוויזואליים דן למון יהיה אמון על פיקוח על האפקטים החזותיים עבור הסרט; למון שיתף בעבר פעולה עם ריבס בעיבודיו לעלילת "כוכב הקופים".
בשלהי שנת 2021, אולפני האחים וורנר ערכו הקרנות מבחן לשני קטעים של הסרט, בהם הופיע שחקן שטרם התגלתה זהותו ושנכלל רק באחת מהגרסאות.
בינואר 2022, אושר רשמית כי סיווג הצפייה שניתן לסרט על ידי איגוד הסרטים האמריקאי הוא PG-13, חרף השערות נרחבות ודיונים פנימיים באולפני האחים וורנר כי הטון הקודר ותוכנו האלים יובילו את הסרט להיות הראשון בעיבודיו הקולנועיים של "באטמן" שיזכה לסיווג R.
בהסבר הרשמי לסיבת סיווגו, נמסר כי הסרט אינו כולל ניבולי פה או סצנות עירום חושפניות.
במאמר דעה מאת "וראייטי", צוין כי סיווג R היה פוגע בפוטנציאל הקופתי של הסרט בכך שימנע ממתבגרים רבים לראות אותו, וצוין כי שני סרטי DC הקודמים שזכו לסיווג R, "ציפורי הטרף: והארלי קווין המהממת" ו"יחידת המתאבדים", כשלו בקופות.
באוקטובר 2019, ריבס הודיע כי המלחין מייקל ג'אקינו, איתו הוא שיתף פעולה בהפקת סרטיו הקודמים, יהיה אמון על הלחנת המוזיקה עבור הסרט.
בריאיון שהתקיים בשלהי אוקטובר, ג'אקינו חשף כי מרוב התלהבותו לעבוד על הסרט הוא כבר סיים לכתוב את הנעימה הראשית; מכיוון שהמוזיקה נכתבה בשלב מוקדם מהרגיל ביחס להפקות קולנועיות, התאפשר לג'אקינו וריבס לכלול את הנעימות שנכתבו והולחנו בתהליך קידום ושיווק הסרט.
במהלך ריאיון, ג'אקינו הצהיר כי במהלך ההפקה הוא חש חופש מוחלט לכתוב את המוזיקה כרצונו, וכי הוא תמיד קיבל את אישורו של ריבס, מכיוון שזהו היה חזונם עבור דמותו של באטמן, בדומה לאופן שבו קומיקסאים ומאיירים שונים הצליחו ליצור גרסאות שונות לדמותו של באטמן לאורך השנים.
באוקטובר 2021, נודע כי ג'אקינו סיים את הלחנת הפסקול.
ב-13 בפברואר 2020, ריבס פרסם קטע וידאו ממבדק חליפת העטלף עבור פטינסון.
הקטע כלל מוזיקה שנכתבה על ידי ג'אקינו, ועורר דיון ברשתות החברתיות על גישתה של הפקת הסרט לדמותו של באטמן.
במאמר דעה של "הוליווד ריפורטר", נכתב כי החליפה החדשה מרפררת לעיבודיו הקולנועיים השונים של באטמן והועלתה התהייה אם סמל העטלף על החליפה הוכנה מהאקדח ששימש לרציחת הוריו של באטמן בסיפור המקור שלו.
השימוש של קטע הווידאו בצבעי האדום הוביל גם לדיון בשאלה כיצד אופייו של הסרט יהיה שונה מעיבודיו הקודמים.
ב-4 במרץ 2020, ריבס פרסם תמונה ראשונה של רכב הבאטמוביל של הסרט.
ריבס הציג לראשונה את הקדימון הראשון לסרט במהלך האירוע הווירטואלי "DC FanDome", שנערך ב-22 באוגוסט 2020, וכלל רמיקס לשירם של "נירוונה", "Something in the Way", בשילוב מוזיקה מקורית מאת ג'אקינו.
הקדימון, על פי הדיווחים, "הצית את האינטרנט" בעקבות הטון הקודר והעגום שלו, ותואר בין היתר כ"דיסטופי" ו"סיוטי".
גישתו "המרעננת" של הסרט לתיאור עולמו של באטמן זכתה לשבחים, ואף צוין כי הקדימון מעניק לסרט תחושה המתאימה יותר לסרטי מסתורין מאשר לסרטי גיבורי-על.
בפאנל שהתקיים במהלך כנס הסינמקון של האחים וורנר ב-24 באוגוסט 2021, הוצגו קטעים חדשים מתוך הסרט.
ב-16 באוקטובר 2021, ריבס, פטינסון וקרביץ הציגו לראשונה את הקדימון השני עבור סיום אירוע ה-DC FanDome" השנתי, וגישתה האפלה, האלימה והאכזרית של הקדימון לדמותו של באטמן זכתה לפרשנויות שונות.
גרסתו היפנית של הקדימון לסרט, שהופץ ב-12 בדצמבר 2021, הוביל לדיון ולספקולציות כי דמותו של הג'וקר תופיע בסרט לאחר שמעריצים חדי-עין הבחינו בדמות הזהה לדמותו של נבל-העל בגזיר עיתון במהלך הקדימון.
אולפני האחים וורנר פתחו בקמפיין שיווק ויראלי בדצמבר 2021, עם פתיחתו של האתר "www.rataalada.com" (בספרדית, פירושה של המילה "Rata alada" הוא "עכברוש מכונף"), שאיפשר לגולשים בו לשוחח בדיאלוגים מדומים עם איש החידות, ולפתור את חידותיו שמובילים לקידומו של אמנות קונספט.
קדימון שלישי, שזכה לשם "העטלף והחתולה", הופץ ב-27 בדצמבר 2021 והתמקד ביחסיהם של באטמן וקאטוומן.
בעקבות הפצת הקדימון, פרשנים סברו שפטינסון נראה כבאטמן טוב יותר מקודמיו, בייל ואפלק, והסתקרנו מהתפיסה לפיה איש החידות רואה את עצמו כ"סוכן צדק", ומהסיכוי לפיו ריבס ישנה באופן מהותי את סיפור המקור של באטמן.
חברת השיווק "WarnerMedia Global Brands" העניקה רישיון להפקת כמות משמעותית של מרצ'נדייז עבור קידום הסרט, ותיארה את תהליך הקידום והשיווק כ"אוסף המרצ'נדייז הגדול ביותר של באטמן זה עשור".
השיווק כלל צעצועי "Hot Wheels" מבית מאטל, ערכות לגו, בובות פעולה מבית "McFarlane Toys" ו-"Funko Pop", ליין בגדים וקוסמטיקה, ואף מהדורה מוגבלת של עוגיות אוראו.
הסרט עלה לעלות לאקרנים תחת הפצתה של אולפני האחים וורנר בארצות הברית ב-4 במרץ 2022, ולשידור בשירות "HBO Max" כ-45 ימים לאחר עלייתו לאקרנים, ב-18 באפריל 2022. במקור, הסרט התעתד לעלות לאקרנים ב-25 ביוני 2021, לפני שנדחה ל-1 באוקטובר 2021, ולאחר מכן למרץ 2022, בשתי הפעמים בעקבות מגפת הקורונה.
בספטמבר 2021, נמסר כי "WarnerMedia" מתכננת להשתמש בסרט זה על מנת להשיק יקום משותף חדש, במסגרתו הסרט יהיה הראשון בטרילוגיית סרטי "באטמן" חדשים.
בנובמבר 2019, נחשף כי חברי צוות ההפקה חתמו על חוזים להפקת סרטים עתידיים.
בדצמבר 2021, פטינסון העיר כי הוא כבר החל לחשוב על רעיונות לפיתוח דמותו של באטמן בסרטים עתידיים, בעוד שקלארק ציין כי עלילת הסרט תניח את הבסיס לפיתוח עלילתם של סרטים עתידיים.
ב-26 באפריל 2022, אושר רשמית על פיתוחו של סרט המשך.
בינואר 2023 פורסם שסרט ההמשך ייקרא "באטמן – חלק 2" והוא יעלה לאקרנים בשנת 2025.
ביולי 2020, נמסר כי שירות "HBO Max" שוקדת על פיתוח סדרת דרמה פרוצדורלית שתשמש כספין אוף עבור הסרט, תיכתב על ידי ריבס וטרנס וינטר ובמרכזה תעמוד משטרת גות'אם סיטי.
על פי הדיווח, נמסר כי סדרת הספין אוף תרחיב את היקום בו מתרחש הסרט ותחקור את השחיתות שפשתה בגות'אם, וכי על הפקתה יהיו אמונים ריבס ווינטר, לצדם של דניאל פיפסקי, אדם קאסן ודילן קלארק.
נכון למועד ההכרזה על פיתוח הסדרה, טרם היה ברור אם שחקנים כמו רייט ופטינסון ישובו לגלם את דמויותיהם מהסרט.
במהלך אירוע ה-"DC FanDome" שנערך באוגוסט 2020, נחשף כי עלילת הסדרה תתרחש במהלך שנת פעילותו הראשונה של באטמן במאבק בפשע, ותסופר מנקודת מבטו של אחד השוטרים המושחתים.
על פי הדיווחים, עלילת הסדרה התעתדה לשאוב השראה מהסרט "נסיך העיר" (1981).
בנובמבר 2020, נמסר כי וינטר פרש מהפקת הסדרה בעקבות סכסוך שנבע מהבדלים קרייאטבים בינו לבין שאר המפיקים, ובינואר 2021 נמסר כי ג'ו ברטון יחליף אותו בתפקיד.
בהמשך נחשף כי לשירות "HBO Max" היו בעיות יצירתיות עם הפרויקט, במיוחד לאור העובדה כי הפרוטגוניסט שלו הוא שוטר מושחת, ומהנהלת השירות עודדו את ריבס להתמקד בדמויות קומיקס שקיימות כבר במקום זאת.
במרץ 2022, חשף ריבס כי פיתוח הסדרה בוטל, אם כי הוא הביע את תקוותו לשוב ולפתח את הסדרה מחדש בעתיד.
בנוסף, רייט גילה שהתקיימו דיונים על שובו לגילום דמותו של ג'יימס גורדון בסדרה, אך שהוא העדיף שלא לדון בכך לפני עליית הסרט לאקרנים.
בספטמבר 2021, נמסר כי שירות "HBO Max" שוקדת על פיתוח סדרת ספין אוף נוספת שתעסוק בדמותו של הפינגווין.
עוד נמסר כי התסריטאית לורן לה-פרנק תהיה אמונה על כתיבת העלילה, וכי האולפנים פנו לפארל במשא ומתן על חזרתו לגילום דמותו של אוסוולד קופלבוט.
בדיווח נוסף נמסר כי על הפקת הסדרה, שתשאב השראה רבה מהסרט "פני צלקת" שעלה לאקרנים בשנת 1983, יהיו אמונים ריבס וקלארק.
בדצמבר 2021, נמסר רשמית כי פארל ישוב לגלם את דמותו של קופלבוט, וישמש גם כמפיק בפועל.
ריבס השווה את הסדרה לסרטי המאפיה "יום שישי הארור" (1980) ו"פני צלקת" (1983), זאת לאור תיאורה את עלייתו של הפינגווין לשלטון בעולם התחתון של גות'אם סיטי בעקבות אירועי הסרט.
במרץ 2022, נמסר כי סדרת הספין אוף שעוסקת בדמותו של הפינגווין היא הסדרה שמתקדמת בהרבה מבחינת שלבי הפיתוח.
ב-9 במרץ 2022, נמסר כי "HBO Max" הזמינה רשמית את הסדרה כמיני-סדרה.
כאשר חשף כי הוחלט לבטל את פיתוח סדרת הספין אוף שהתעתדה לעסוק במשטרת גות'אם במרץ 2022, ריבס הסביר שהעבודה על פיתוח הסדרה הובילה לפיתוחו של רעיון חדש המבוסס על ארקהם אסיילום.
ריבס חשף שהסדרה הפוטנציאלית תתבסס על בת-דמותה של ארקהם אסיילום בסרט ותחקור את מקורותיהן של דמויות שונות הקשורות למוסד.
לדברי ריבס, הסדרה תעשה שימוש באלמנטים הלקוחים מסרטי אימה.
באטראנג הוא נשק-הטלה הנמצא בשימוש גיבור-העל באטמן.
השם נגזר משילוב המילים האנגליות Bat (עטלף) ו-Boomerang (בומרנג).
למרות מטרתו ההתחלתית, כיום רוב וריאציות הבאטראנג דומות יותר לשוריקן מאשר לבומרנג, והנשק כאמור, אינו חוזר לנקודת הטלתו.
עם זאת, ישנן גרסאות בהן לבאטמן יש באטראנגים הן דמויי בומרנג והן דמויי שוריקן.
בזכות יכולותיו ארוכות הטווח המאפשרות ניטרול אויבים חמושים ללא הריגתם, הפך הבאטראנג לתחליף של באטמן לאקדחים (מהם הוא סולד בעקבות אופן רציחת הוריו), וכך הפך לאחד מכלי הנשק היותר מזוהים עמו, והופיע בכל עיבוד טלוויזיוני וקולנועי של באטמן.
ההופעה הראשונה של הנשק הייתה בגיליון השלושים ואחת של סדרת הקומיקס Detective Comics, שם תואר כבומרנג מתכתי הנזרק על אויביו של באטמן ומיד חוזר לידיו.
עם השנים עבר הבאטראנג שינויים רבים, כגון: גרסה המותאמת לחגורת האביזרים (Utility belt) שבאטמן נוהג לחגור, גרסה המאפשרת חימוש בחומרי נפץ, כזאת המחשמלת בעת מגע, וכו'...
בנוסף לתקיפה ישירה, באטמן השתמש בבאטראנג לשם תנועה יעילה, כאשר קשר אותו לחבל על מנת שיוכל להיתפס בחומרים שונים ולאפשר התנדנדות.
עם הזמן, הוחלף פטנט זה ברובה חבלים היורה חבלים לשם אותה מטרה, שלימים הפך לתחליף מקובל לבאטראנג עם חבל בעיבודים השונים.
בעקבות הצלחתו, היווה הבאטראנג מודל לכלי נשק רבים של דמויות אחרות: מספר רובינים השתמשו בוראיציות של הבאטראנג, כאשר הבולט שבהם הוא טים דרייק, הרובין השלישי, שיצר שוריקן בצורת האות "R", בנוסף גם קאטוומן יצרה גרסת באטראנג משלה.
בסדרה "באטווילס" לרכבים בסדרה יש באטרנגים משלהם.
באטרוק המזנק הוא דמות בדיונית של נבל-על המופיעה בחוברות הקומיקס קפטן אמריקה ביקום מארוול קומיקס.
הדמות הופיעה לראשונה בחוברות Tales of Suspense #75 ממרץ 1965 ונוצרה על ידי הכותב סטן לי והמאייר ג'ק קירבי.
אף על פי שהוא הופיע מעל דפי חוברות קפטן אמריקה, הוא משמש גם כיריבם של המעניש, ספיידרמן, דדפול, הוקאיי, איירון פיסט וגמביט.
ג'ורג'ס באטרוק הוא שכיר חרב ואמן אמנות לחימה צרפתית בשם סבאט, שנולד במרסיי, צרפת ושירת בלגיון הזרים הצרפתי.
הוא מנהיג קבוצה משלו הנקראת "הבריגדה של באטרוק" שנלחמה בעיקר נגד קפטן אמריקה.
בהופעתו הראשונה, באטרוק נשכר על ידי ארגון הידרה המרושע כדי לגנוב רכיב צבאי.
בתקופת מלחמת האזרחים של מארוול הוא גויס בעל כורחו לצבא ת'נדרבולטס של ברון זמו, אך כשחזר למעצר פדרלי נרשם כתומך בחוק רישום העל-אנושיים.
הכותב מארק וייד תיאר את הדמות כאחת שהקדימה את זמנה, וכי הוא "ז'אן-קלוד ואן דאם של שנות ה-60".
את דמותו של באטרוק מגלם בסרט הלייב אקשן "קפטן אמריקה: חייל החורף" לוחם ה-UFC ג'ורג' סנט-פייר, ששב לגלם את הדמות בעיבוד הטלוויזיוני "הפלקון וחייל החורף" בשירות הסטרימינג דיסני+.
כנזכר לעיל, ג'ורג'ס באטרוק נולד במרסיי, צרפת ושירת בלגיון הזרים הצרפתי.
הוא התמחה באמנות-לחימה הנקראת סבאט, צורה של קיקבוקס, והפך לשכיר-חרב.
בהופעתו הראשונה על דפי הקומיקס, הוא נשכר על ידי ארגון הידרה על מנת לגנוב רכיב צבאי בשם "גליל התופת-42", הוא נאבק לראשונה בקפטן אמריקה, אשר גילה כי שמע על "אדון הסבאט, האמנות הצרפתית של הבוקסינג.
מאוחר יותר, הוא נשכר שוב על ידי הידרה, הפעם כדי לחטוף את שרון קרטר.
הוא פיתה את קפטן אמריקה לקרב חוזר, שבו התעקש כי הידרה לא התערבו, והובס.
כאשר סוכני הידרה פתחו באש על השניים, באטרוק הצטרף לקפטן נגד הידרה בטענה שהם "גברים חסרי כבוד".
בשל כך, באטרוק נחשב לאויב קטלני, ובעל כבוד רב.
באטרוק נשכר לאתר "ססמו-פצצה" יחד עם הבריגדה הראשונה שלו - הוא כמנהיג, ולצידו הלייזר החי ואמן החרבות.
באטרוק נאבק בקפטן אמריקה פעם נוספת, והושכר - לצד הבריגדה החדשה שלו, הכללה את ויירלוינד והדרבן כמחליפים ללייזר החי ולאמן החרבות - על ידי אנדרואיד של הברון סטרוקר להילחם בקפטן אמריקה.
באטרוק יצר קבוצה חדשה של הבריגדה שלו, הפעם עם אנשים עלומי שם ולא נבלי-על, היות שנכשל עימם בעבר.
החוצן ג'אקאר שכר קבוצה זו לחטוף ילדים מניו יורק, ולהילחם בקפטן אמריקה ופלקון.
אף על פי שבאטרוק לא סבל משום נקיפות מצפון על חטיפת ילדים, אך גילה על כוונתו של ג'אקאר - להשתמש בנשמות הילדים על מנת להחיות את גזעו המורדם - עבר לצידם של קפטן אמריקה ופלקון והציל את הילדים.
וורד מיצ'ם שכר את הבריגדה של באטרוק, אשר נאבקו באיירון פיסט ובלוחם נינג'ה; בקרב, חלק מחברי הבריגדה נהרגו.
הוא פעל ללא הבריגדה שלו, ולצד שד, ניסה לגנוב טרנסאורניום, אולם השניים הובסו על ידי קפטן אמריקה וספיידרמן.
הוא היה חבר בקבוצת נבלי-על שהתחזתה לדפנדרס, והובס יחד עם שאר קבוצתו על ידי הדפנדרס האמיתיים.
לצד מיסטר הייד, באטרוק סחט את מנהטן כשאיים להרוג אלפי בני אדם.
הוא נאבק בקפטן אמריקה, אך כאשר הייד החליט לממש את האיום, באטרוק סייע לקפטן אמריקה בקרב נגדו.
באטרוק יצר קבוצה חדשה של הבריגדה, אליה צירף את זאראן אדון הנשקים ומצ'טה.
הצוות נראה לראשונה כאשר הוא מנסה ומצליח לגנוב את מגנו של קפטן אמריקה עבור אובדיה סטיין.
הם הושכרו על ידי טריק-שוט להילחם בהוקאיי, וכאשר הושכרו על ידי ברון זמו לגנוב את רסיסי הבלודסטון, נאבקו בקפטן אמריקה ודיימונדבאק.
לצד אהרון קאשין, הוא נלחם במעניש.
במהלך קרוס אובר של ליגת הצדק והאוונג'רס, באטרוק גויס לצבא נבלי-העל של קרונה.
מאוחר יותר, הוא הופיע כחלק מצבא נבלי-על קטן, בהנהגת קלו, יחד עם האיש הרדיואקטיבי השני, ריינו, האביר השחור הרביעי והקניבל.
מטרתם הייתה לפלוש לוואקאנדה, בפלישה באטרוק הובס על ידי שומריו המלכותיים של הפנתר השחור.
בתו של באטרוק, מארי, חברה אם בתו של טרנטולה.
שתי הבנות לקחו את תלבושות אביהם, ואת כינוייהם.
טאסקמאסטר מגיע למקום, מביס את השתיים ומציין כי הוא שונא סטריאוטיפים אתניים.
במהלך מלחמת האזרחים ביקום מארוול, ברון זמו גייס את באטרוק לצבא ת'נדרבולטס שלו, אך האחרון חזר למעצר פדרלי.
שם, הוא נרשם כתומך בחוק רישום העל-אנושיים.
הוא נשלח למתקן אימונים בבסיס חיל הנחתים של ארצות הברית בווירג'יניה כדי לאמן את מגויסי היוזמה באמנויות לחימה, עד שהועבר למחנה האמונד.
בסופו של דבר, באטרוק החליט כי עבודה ממשלתית אינה מספקת אותו, וחזר לחיי שכיר-החרב שלו.
הוא נאבק בקפטן אמריקה החדש, ועבד כדי לגנוב פריט מהאומות המאוחדות.
הוא שיתף פעולה עם האדם ללא הפנים, וגנב את שרידיו של הלפיד האנושי המקורי.
כאשר שדד את המוזיאון האמריקאי לתולדות הטבע, באטרוק נקלע למאבק עם פנטומאקס.
הוא חובר לקפטן אמריקה נגד גנבים, אך חוזר לדרכיו הרעות כאשר נלחם בקבוצת גיבורים להשכרה וכאשר הוא והבריגדה שלו תקפו תערוכה במדריפור ונלחמו בקפטן אמריקה ובאיירון מן.
באטרוק הושכר ועבד עבור ראש המאפיה דניאל גאמפ.
גאמפ קיבל כוחות על כשמכר את נשמתו לשד וטיס, איתו דדפול הגיע לעימות.
גאמפ שלח את באטרוק להילחם בדדפול, אך דדפול שבר לבאטרוק את רגלו.
נוטר טינה, באטרוק יצר קשר עם סוכן S.H.I.E.L.D הבוגד גורמן, גם הוא אויב של דדפול.
באטרוק התעמת עם דדפול, שהביס אותו במהירות והבטיח כי אם ייפגשו שנית, באטרוק יהרג.
במהלך אירועי "אוונג'רס ואקס-מן: הציר", באטרוק ודדפול נפגשו ברכבת תחתית.
באטרוק יצא חי מהמפגש רק בגלל כישוף ההיפוך של דוקטור דום ומכשפת השני, אשר הפך את דדפול לפציפיסט.
באטרוק נראה לאחרונה כשהוא עובד עבור ארגון הידרה ונקלע לקרב נגד פלקון, כעת קפטן אמריקה החדש.
באטמן הדור הבא: שובו של הג'וקר הוא סרט הנפשה אמריקאי משנת 2000 המבוסס על סדרת הטלוויזיה "באטמן: הדור הבא".
הסרט בוים על ידי קורט גדה ונכתב על ידי פול דיני וברוס טים.
הסרט קיבל ציון 88% באתר Rotten Tomatoes וציון 7.8 באתר IMDb.
בגות'אם סיטי החדשה של שנת 2039, הג'וקר וכנופיית הג'וקרים שלו גונבים ציוד הייטק אך ללא הצלחה.
באחת המסיבות, הג'וקר חושף את עצמו לעולם.
ברוס ויין, לעומת זאת, טוען שהג'וקר מת לפני שנים ולא אמר זאת לממשיכו, טרי מקגינס, שמשמש כבאטמן החדש בעתיד זה.
לאחר מכן, הג'וקר פורץ למערת העטלף, ותוקף את ברוס.
מפכ"ל המשטרה ברברה גורדון, באטגירל לשעבר, מספרת לטרי מה קרה בלילה ההוא לפני 40 שנה ואיך הג'וקר והארלי קווין חטפו את טים דרייק.
על ידי שטיפת מוחו הם גרמו לו לחשוף את סודותיו של באטמן.
באטמן ובאטגירל מצאו את מקום מחבואם בבניין הנטוש שהיה פעם המוסד לחולי נפש ארקהם, שם הם הפכו את טים לאחד משלהם.
כשהג'וקר אומר לטים להרוג את באטמן, טים הורג את הג'וקר במקום באטמן.
באטמן ובאטגירל קוברים את הג'וקר ומספקים לרצח סיפור כיסוי.
לאחר מכן, טרי מתחיל לחקור מי הוא הג'וקר הנוכחי.
הוא פונה לטים ומדבר איתו על עברו כרובין ומגלה את הקשר שביניהם.
בינתיים, טרי מבין שמאחורי הג'וקר יכול להיות רק טים, וזאת משום שתחפושתו של רובין הייתה היחידה שנפגעה מהתקפתו של הג'וקר על מערת העטלף.
טרי מאתר את מיקומו של הג'וקר במפעל ממתקים ישן ונטוש והוא מוצא שם את טים, שהופך לג'וקר לנגד עיניו.
הוא מגלה שכאשר נתפס, הג'וקר האמיתי השתיל שבב אלקטרוני המכיל את אישיותו ואת תודעתו לתוך מוחו של הנער על מנת להשתלט על גופו עם הזמן.
הג'וקר המטורף מאיים על גות'אם סיטי עם לוויין קרן לייזר שיכול לפוצץ את העיר.
כשטרי והג'וקר מתעמתים, באטמן משחרר אותו על ידי השמדת השבב.
שתיים מחברי הכנופיה הן התאומות די-די.
סבתן הארלי קווין משלמת ערבות על נכדותיה, משחררת אותן ממעצר וכועסת על מעשיהן.
טים נלקח לבית החולים, שם הוא זכה לביקור מברברה וברוס.
אחרי הבסת הג'וקר טרי ממשיך לשמור על העיר כבאטמן.
ויל פרידל – באטמן/טרי מקגינס
קווין קונרוי – ברוס וויין\ באטמן הצעיר
מארק המיל – הג'וקר, ג'ורדן פריז
אנג'י הארמון – מפכ"ל המשטרה ברברה גורדון
טרה סטרונג – ברברה גורדון/באטגירל הצעירה
דין סטוקוול – טים דרייק
מתיו ולנסיה – טים דרייק/רובין הצעיר
טרי גאר – מרי מקגינס
ארלין סורקין – ד"ר הארלין קווינזל/הארלי קווין, איימי פריז
מייקל רוזנבאום – סטיוארט קרטר וינתרופ השלישי, רוח
הנרי רולינס – בנג'מין נוקס, בונק
לורן טום – דיינה טאן
פרנק ולקר – ווף, אייס כלב העטלף
עידו מוסרי – טרי מגינס / באטמן
רפי תבור – ברוס ויין / באטמן הצעיר
אלי לולאי – ג'ורדן פריז
שרית וינו-אלעד – מרי מגינס / באטגירל הצעירה
דן קיזלר – רובין הצעיר
צביקה שוורצברג – טים דרייק
נורית כהן – המפקחת ברברה גורדון
סיון שביט – ד"ר הארלין קווינזל, הארלי קווין
איתי רוזנרמט – מט מגינס
עקב השלכותיו של הטבח בתיכון קולומביין הסרט שהוגש לוועדת הדירוג לא התאים לסיווג המבוקש ולכן לפני ההפצה נערך כדי שיעמוד בקריטריונים.
העריכה כללה צנזור דם, שינוי דיאלוגים, קיצוץ סצנות עם מכות חזקות ועוד.
הגרסה הייתה קיימת בקלטת וידאו וב-DVD.
הגרסה המקורית יצאה ב-DVD ב-2002 וב-Blu Ray ב-2011.
באטמן היא סדרת לייב אקשן אמריקאית שמבוססת על דמות הקומיקס הנושאת את אותו שם בהוצאת DC קומיקס.
הסדרה שודרה ברשת ABC במשך שלוש עונות החל מ-12 בינואר 1966 עד 14 במרץ 1968. במהלך שתי עונותיה הראשונות היא פעלה בפורמט שידור דו-שבועי, ובעת ביטולה היא הכילה 120 פרקים.
בסדרה כיכבו אדם וסט וברט וורד כבאטמן ורובין.
אופי הסדרה היה קליל וקאמפי.
היא הציגה את אדם וסט בתפקיד באטמן ואת ברט וורד בתפקיד רובין - שני גיבורים ולוחמים בפשע שמגנים על העיר גות'אם סיטי.
כאשר באטמן ורובין נלחמו בפושעים, בועות דיבור ובהן כתוביות כמו "בום" ו"פאו" הופיעו במחווה לספרי הקומיקס.
פרקים רבים היו בשני חלקים-ולעיתים נדירות גם בשלושה חלקים-כדי לבנות מתח: בסוף החלק הראשון באטמן ורובין היו נתונים בצרה גדולה או במלכודת, ואילו בפרק השני הם נחלצו ממנה בדרך לא צפויה.
באטמן נגד סופרמן: שחר הצדק הוא סרט גיבורי-על אמריקאי משנת 2016 שבוים על ידי זאק סניידר על פי תסריט מאת דייוויד ס.
גויר וכריס טריו , והופץ על ידי האחים וורנר.
הסרט מבוסס על גיבורי-העל באטמן וסופרמן מבית DC קומיקס.זהו המשכון לסרט "איש הפלדה" משנת 2013 והסרט השני ביקום הקולנועי של DC.
בנוסף לכך, זהו הסרט הלייב אקשן הראשון שמציג את באטמן וסופרמן יחד באותו הסרט, וכמו כן זהו הסרט הראשון שמציג עיבוד קולנועי לדמותה של וונדר וומן.
בסרט, המיליארדר הגאון לקס לות'ר (ג'סי אייזנברג) דוחף את באטמן (בן אפלק) אל תוך קרב עם סופרמן (הנרי קאביל), אותו לות'ר שואף להשמיד.
הסרט הפך לשובר קופות בשבוע הראשון להקרנתו והכניס 874 מיליון דולר אל מול תקציב הפקה של 263 מיליון דולר.
על רקע הקרדיטים הפותחים נפרש בהילוך איטי סיפור המקור של באטמן / ברוס ויין: הוריו העשירים של ברוס הצעיר, תומאס ומרתה ויין , נרצחים על ידי הפושע ג'ו צ'יל .
עיקר העלילה מתרחש כ-18 חודשים לאחר המתקפה החוצנית של גנרל זוד וצבאו (2013).
העלילה מעמתת את באטמן המבוגר ואת סופרמן זה מול זה בהשפעת לקס לות'ר, עד שהם נלחמים כתף אל כתף נגד דומסדיי כאשר וונדר וומן נחשפת ונלחמת לצדם.
בסצנות קצרות מציגה העלילה את פלאש / בארי אלן, סייבורג / ויקטור סטון ואקוומן / ארתור קורי, ואת התכנית לאחד אותם.
כמו כן מוצגת בסצנה קצרה אפוקליפסה בעתיד הקרוב.
הדמויות הראשיות הדמות תיאור הדמות שחקן/שחקניתהערותהופעה ראשונה ביקום הקולנועי של DC?
שם אמיתי כינוי ברוס ויין באטמן פלייבוי מיליארדר מגות'אם סיטי שהוריו, תומאס ומרתה ויין , נרצחו בילדותו על ידי ג'ו צ'יל העבריין.
בן אפלק קלארק קנט סופרמן עיתונאי במערכת העיתון "הדיילי פלאנט" ואהובה של לויס ליין.
גיבור-על שהגיע במקור מכוכב קריפטון ובעל כוחות-על כגון חסינות, כוח פיזי עצום ותעופה.
הנרי קאביל לויס ליין כתבת זוכת פרס פוליצר בעיתון "הדיילי פלאנט" ואהובתו של קלארק קנט איימי אדמס מרתה קנט אמו של קלארק קנט.
דיאן ליין פרי וייט הבוס של לויס ליין וקלארק קנט בעיתון "הדיילי פלאנט".
לורנס פישבורן דיאנה פרינס וונדר וומן גיבורת-על מסתורית שנחשפת מחדש לעולם.גל גדות לקס לות'ר מיליארדר פסיכופת פילנתרופ, מנכ"ל תאגיד "לקסקורפ" שירש מאלכסנדר (לקס) לות'ר סניור.
ג'סי אייזנברג אלפרד פניוורת' הבאטלר של באטמן / ברוס ויין המסייע לו ממאורת העטלף.
ג'רמי איירונס סנאטורית מטעם מדינת קנטקי בבית הנבחרים.
דמויות משנההדמותתיאור הדמותשחקן/שחקניתהערותהופעה ראשונה ביקום הקולנועי של DC?שם אמיתיכינוי תומאס ויין ג'פרי דין מורגןסצנת פלאשבק בקרדיטי הפתיחה עם ברוס הצעיר מרתה ויין לורן כהן מרסי גרייבס יד ימינו של לקס לות'ר טאו אוקמוטו נשיא ארצות הברית פטריק וילסוןקול בלבד וואלאס קיף סקוט מק'ניירי אנטולי קנאייאזב חיית הק.ג.ב.
את המוזיקה לסרט הלחינו הנס צימר ו-Junkie XL.
במאי 2014 הכריזו אולפני האחים וורנר רשמית כי שם הסרט יהיה "באטמן נגד סופרמן: שחר הצדק" , כרמז לסרט הבא בסדרה .
התסריטאים הם כריס טריו ודייוויד ס.
אמה תומאס וכריסטופר נולאן הם המפיקים בפועל.
דבורה סניידר, בנג'מין מלניקר וצ'ארלס רובן הם מפיקים-שותפים.
הסרט תוכנן תחילה לצאת לאקרנים ב-17 ביולי 2015. התאריך נדחה ל-6 במאי 2016.
באוגוסט 2013 אולפני האחים וורנר הכריזו רשמית כי בן אפלק לוהק לתפקיד באטמן, ושהסרט צפוי לצאת לאקרנים ב-25 במרץ 2016. ליהוקו של אפלק לתפקיד באטמן גרר שלל תגובות שליליות לרבות עצומות ממעריצי באטמן שדרשו להחליפו בשחקן אחר.
בדצמבר 2013 הוכרז רשמית על ליהוקה של השחקנית גל גדות לתפקיד וונדר וומן.
ב-18 בדצמבר 2013 אולפני האחים וורנר הודיעו כי תסריטאי "ארגו", כריס טריו, נשכר לכתוב מחדש את התסריט.
בינואר 2014, אושר ליהוקו של ג'סי אייזנברג לתפקיד לקס לות'ר וליהוקו של ג'רמי איירונס לתפקיד אלפרד פניוורת'.
את הסרט הפיקה חברת Syncopy Films של כריסטופר נולאן.
זהו הסרט הראשון שבו אולפני לג'נדרי לא אחראים על הפקה משותפת של סרט עם חברת DC Entertainment.
תקציב הסרט עמד על 263 מיליון דולר.
ההפקה חשפה במהלך שלבי ההפקה המוקדמים את הבאטמוביל ואת בן אפלק עטוי גלימת באטמן.
בספטמבר 2013 צולמה בלוס אנג'לס סצנת משחק פוטבול בין אוניברסיטת גות'אם סיטי לאוניברסיטת מטרופוליס.
לאחר מכן יצא צוות ההפקה לפגרה.
במאי 2014 התחדשה ההפקה והמשיכו הצילומים.
בנובמבר 2014 הושלמו צילומי סצנות בהשתתפות הנרי קאביל, איימי אדמס ורוב הסצנות בהשתתפות בן אפלק וההפקה עברה לניו מקסיקו לצורך צילומי סצנות עם גל גדות.
צילומי הסרט הושלמו לבסוף בתחילת דצמבר 2014, לאחר כשמונה חודשי הפקה.
יציאתו של הסרט לאקרנים נקבעה תחילה לקיץ 2015, ומאוחר יותר נדחתה היציאה לאביב 2016.
משרד הכלכלה והמסחר של לבנון החרים את הסרט ואסר את יציאתו לאקרנים בדמשק, מכיוון שהשחקנית הישראלית גל גדות משחקת בסרט זה בתפקיד גיבורת העל וונדר וומן.
שנה לאחר מכן הוחרם סרט ההמשך וונדר וומן מאותה הסיבה.
אירוע הקרנת הבכורה של הסרט נערך ב-19 במרץ 2016 ב-Auditorio Nacional בפארק צ'פולטפק שבמקסיקו סיטי.
הסרט הפך לשובר קופות והיה לפתיחה הטובה ביותר לסרט קולנוע בחודש מרץ, והכניס בצפון אמריקה 197 מיליון דולר במהלך סוף השבוע הראשון להקרנתו.
בשבוע הראשון להקרנתו בארצות הברית ובעולם גרף הסרט סכום של 424.1 מיליון דולר לעומת תקציב הפקה של 263 מיליון דולר.
בסוף השבוע השני הרוויח 51.3 מיליון דולרים בלבד, ירידה חדה של 69.1%, מה שהציב אותו במקום הרביעי בהיסטוריה ברשימת הנפילות הגדולות בהכנסות של סרט בין השבוע הראשון לשני.
הסרט הגיע לסך הכנסה כולל של כ-873 מיליון דולר.
במרץ 2016, עם צאת הסרט לאקרנים, פורסם שחלק מהדיסקים להפצה ביתית יהיו "מהדורה אולטימטיבית" (the ultimate edition) שתכיל את שתי הגרסאות (cuts).
בשתי הגרסאות כמעט ואין שימוש במילים גסות.
תאריך הפצהשםכתיבהאיור28 בינואר 2016Warner Bros.
סילבהפדריקו דאלוצ'יומרקוס טואדוארדו פנסיקה29 בפברואר 2016Batman v Superman: Dawn of Justice – Upstairs/Downstairsכריסטוס גייגג'ו בנט
למרות הצלחתו הקופתית, הסרט נקטל בביקורות שליליות קשות שטענו שהתסריט והעריכה היו מבולגנים במיוחד.
אולם, הסרט קיבל שבחים רבים על קטעי האקשן, הסגנון החזותי, האפקטים המיוחדים, הפעלולים והפסקול של הסרט מאת המלחינים הנס צימר ו-JXL.